آتن ده بنا ایتیلیشی ریجه لنگن مسجد بحران گه باعث بولیب قالدی
یونان نینگ پایتختی آتن ده مسجد بنا ایتیلیشی ریجه لنگن ایکن، اوشبو مسجد بیلن تیگیشلی لایحه مجلس گه تقدیم ایتیلگن. بیراق حکومت شریک لری سیریزا حزبی بیلن انیلی حزبی کیلیشه آلمه دیلر. انیلی ملت وکیلی یورگوس لازریدیز، مسجد اوچون مخالف رای بیریب، رد قیلرلیکلرینی بیان ایتدی. سیریزا ملت وکیلی و تشقی ایشلر وزیری اورین باسری یانیس اماناتیدیس رای گیرلیک ده قبول رای بیریش لرینی سوره دی.
اماناتیدیس، آتن شهری نینگ اروپاده مسجدی بولمه گن یگانه پایتخت ایکن لیگینی معلوم قیلیب، اوشبو وضعیت نینگ دینی ایرکین لیک معناده خلق ارا مقیاسده منفی راپورلرگه باعث بولگن لیگینی قید ایتدی.
انیلی بیلن آلتین شفق حزبی مذکور لایحه نی رد ایترکن، اساسی مخالفت حزبی ینگی دموکراسی، پاسوک، دریا و یونان کمونیست حزبی لایحه نی قبول قیلیب، مثبت رای بیردیلر.
بوندن 10 ییل مقدم قبول بولیب چیققن قانون گه بناً دولت تامان آتن ده بنا ایتیلیشی ریجه لنگن مسجد اوچون آلیب باریلگن محکمه دعوالری و بروکراتیک توسیقلر باعث حاضرگچه ساختمانگه باشلنمه گن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
